GiliGold/VAD_KnessetCorpus huggingface dataset:
מכלוף מיקי זוהר: אני חושב שצריך לעשות לזה סוף.
מכלוף מיקי זוהר: המקום הזה חייב לשמור על הכבוד שלו, על הכבוד ההדדי בין חברי הכנסת.
מכלוף מיקי זוהר: אני חושב שאנחנו הגענו לאיזו שהיא צומת שאנחנו גם פוגעים במקום העבודה שלנו.
מכלוף מיקי זוהר: זה המקום שאנחנו צריכים לבוא ולעבוד בו יום יום.
מכלוף מיקי זוהר: הוא הופך להיות פחות ופחות נעים מיום ליום לא רק לנו חברי הכנסת, שזה פחות חשוב, אלא גם בעיני הציבור שמשלם את המשכורת שלנו.
מכלוף מיקי זוהר: אני חושב שהחלטות ועדת האתיקה האחרונות מראות שגם להם נמאס, וטוב שכך.
יואל חסון: כמו שחבריי אמרו כאן, אני מברך אותך על זה שאתה לוקח על עצמך להתנצל, רק חבל שהדבר הזה לא בא גם מצד האיש עצמו, הוא רק ממשיך את זה בכלי התקשורת.
יואל חסון: אני חייב לומר, אני האחרון שנותן עצות לכלי התקשורת, כלי התקשורת עושים מה שהם רוצים, אבל אני חייב להגיד שאני נפעם מהאובססיה ומההתלהבות לראיין אותו בכל הזדמנות ובכל תחנה.
יואל חסון: גם אין שום חידוש, אין שום אמירה, אין שום תרומה לשיח, אין שום חדשה.
יואל חסון: הרי התקשורת צריכה לייצר חדשות.
יואל חסון: הוא לא מייצר שום חדשה, ובכל זאת הוא מופיע בכל אמצעי התקשורת.
יואל חסון: אלה אותם אמצעי תקשורת, אגב, שיודעים לבקר אותנו או להתייחס אלינו למי אנחנו מאפשרים לדבר, איך מדברים בכנסת.
יואל חסון: הם אלה שמאפשרים לו הכי הרבה במה, כשהכנסת דווקא הורידה לו במה או חסמה אותו מבמה, אבל זה משהו - -
מכלוף מיקי זוהר: את ההערות האלו אתה צריך להפנות לתקשורת.
יואל חסון: אז אני מפנה.
יואל חסון: העניין מתוקשר.
יואל חסון: אני לא קורא לכנסת מקום עבודה.
יואל חסון: הכנסת היא לא מקום עבודה, הכנסת היא שליחות.
מכלוף מיקי זוהר: אמרתי שהיא גם מקום עבודה.
יואל חסון: בעיני היא לא מקום עבודה.
מכלוף מיקי זוהר: מה, אתה פה בחינם?
מכלוף מיקי זוהר: אתה מרוויח משכורת.
מכלוף מיקי זוהר: זה מקום העבודה שלך.
יואל חסון: לא קשור לזה שאני מרוויח משכורת.
יואל חסון: היא שליחות.
יואל חסון: כל אחד מאיתנו נושא שליחות, דגל ואמונה.
יואל חסון: יש לי הערכה גבוהה מאוד לאנשים שנלחמים על האמונות שלהם כאן, גם אם אני לא מסכים להן.
יואל חסון: אני מעריך ומכבד מאבק ניצח על אמונה, אבל אני לא מעריך שהופכים את הכנסת לליצנות, שקצת מתבלבלים וחושבים שזה אולי אולפן "האח הגדול" או משהו דומה לזה.
מכלוף מיקי זוהר: מסכים לחלוטין.
יואל חסון: זה פוגע בכולנו.
מכלוף מיקי זוהר: אנא הער הערה זו גם לחלק מחברי סיעתך או חברות סיעתך.
מכלוף מיקי זוהר: את החוק של אורן חזן אני ממליץ להעביר דווקא לוועדת הפנים.
שולי מועלם-רפאלי: לוועדת חינוך.
מכלוף מיקי זוהר: הם לא נתנו פה אופציה של חינוך.
שולי מועלם-רפאלי: זו אופציה ראשונה.
מכלוף מיקי זוהר: אה, יש גם חינוך?
מכלוף מיקי זוהר: אוקי.
<אתי בן יוסף: זו חוות הדעת של הלשכה המשפטית.
<ארבל אסטרחן: רצו לעכב את זה.
<ארבל אסטרחן: בגלל כל הבלגן שהיה שם סתם זרקו ועדה אחרת.
מכלוף מיקי זוהר: ועדת חינוך.
מכלוף מיקי זוהר: מי בעד להעביר את זה לוועדת חינוך, ירים את ידו?
מכלוף מיקי זוהר: זה עובר לוועדת חינוך.
מכלוף מיקי זוהר: סעיף 3 שנשאר לנו בסדר היום: הצעת חוק מינוי ייצוג משפטי לקטין, ועדה משותפת.
מכלוף מיקי זוהר: מטעם ועדת החוקה: חברת הכנסת שולי מועלם, חבר הכנסת עודד פורר, חבר הכנסת מיכאל מלכיאלי, חברת הכנסת מיכל רוזין, חברת הכנסת יעל גרמן.
מכלוף מיקי זוהר: מטעם הוועדה לזכויות הילד: חברת הכנסת שאשא ביטון, שתכהן גם כיושבת ראש, חבר הכנסת אורי מקלב, חברת הכנסת איילת נחמיאס-ורבין, חברת הכנסת קארין אלהרר וחבר הכנסת יואב קיש.
מכלוף מיקי זוהר: בעד – פה אחד.
שולי מועלם-רפאלי: אני מבקשת להגיש רביזיה על ההצבעה שלנו בסעיפים 3 ו-4.
מכלוף מיקי זוהר: רביזיה נקבעה בסעיפים 3 ו-4 לשעה 11:35.
מכלוף מיקי זוהר: שתי הרביזיות ב-11:35.
מכלוף מיקי זוהר: תודה, הישיבה נעולה.
מכלוף מיקי זוהר: שלום, אני מתכבד לפתוח דיון בהקשר לרביזיות שהוגשו על שולחנה של הוועדה.
מכלוף מיקי זוהר: רביזיה בדבר קביעת ועדה משותפת לדיון בהצעת חוק יסוד: הממשלה (תיקון מס' 5) (סמכויות לעניין פתיחה במלחמה או נקיטת פעולה צבאית משמעותית), ורביזיה על הצעת חוק הממשלה (תיקון מס' 12) (אצילת סמכות לוועדת השרים לענייני ביטחון לאומי), התשע"ח.
מכלוף מיקי זוהר: חבר הכנסת ניסן סלומיאנסקי, יושב-ראש ועדת חוקה, הגיע אל הוועדה על מנת להסביר מדוע החלטת הוועדה אינה מוצאת חן בעיניו.
רויטל סויד: מה זה "הגיע"?
רויטל סויד: הוא נעל את הישיבה בשביל להגיע.
מכלוף מיקי זוהר: כנראה שהעניין חשוב.
ניסן סלומינסקי: אני רוצה להגיד שאני חושב שנעשה כאן משהו שהוא בדרך כלל לא רגיל והוא לא נעשה.
ניסן סלומינסקי: אני באמצע דיון על חוק החיפוש.
ניסן סלומינסקי: אני לא יודע אם מישהו יודע, זה דיון קשה מאוד, עמוק מאוד.
ניסן סלומינסקי: לא באתי לפה, כי הייתה לנו הסכמה.
ניסן סלומינסקי: לשני יושבי הראש של הוועדה הייתה הסכמה.
ניסן סלומינסקי: לאבי דיכטר ולי הייתה הסכמה איך אנחנו עושים.
ניסן סלומינסקי: לא היה מצב ששני ראשי ועדות, כשחושבים להעביר לפה או לפה, מגיעים להסכמה אבל בסוף זה לא מתקבל.
יואל חסון: מה, אנחנו חותמת גומי?
יואל חסון: יש שיקול דעת של הוועדה, מה לא בסדר?
ניסן סלומינסקי: אני אומר, זה בדרך כלל, לכן לא עליתי.
ניסן סלומינסקי: לא דמיינתי לעצמי שזה יהיה.
ניסן סלומינסקי: הצעת החוק הזאת מורכבת משני חלקים.
ניסן סלומינסקי: היא מורכבת מחוק יסוד: הממשלה ומהצעת חוק הממשלה.
ניסן סלומינסקי: סיכמנו בינינו שחוק היסוד, שבדרך כלל זה ועדת חוקה, יידון בוועדת חוקה, החלק השני יידון אצל אבי דיכטר.
יואל חסון: אבל זה ועדה משותפת.
יואב בן צור: אבל במהות זה אותו דבר.
יואב בן צור: ניסן, במהות זה אותו - -
ניסן סלומינסקי: עשינו בזמנו - מי שזוכר - את הנושא הזה בניצולי השואה עם גפני.
ניסן סלומינסקי: הייתה הסכמה שחלק אחד התנהל אצלי, החלק הממוני יעבור אליו לוועדה שלו, בוועדה משותפת.
מכלוף מיקי זוהר: חבר הכנסת סלומיאנסקי, תראה, קודם כל אני מבין את הדרישה, אבל יש פה תמימות דעים בקרב חברי הוועדה, גם מהקואליציה וגם מהאופוזיציה, שהחוק הזה במהות שלו הוא חוק שצריך להיות בוועדת חוץ וביטחון.
מכלוף מיקי זוהר: מאחר ויש פה מרכיב חוקתי בהקשר של חוק היסוד, אז ועדת חוקה חייבת לקחת חלק מרכזי בחקיקה הזאת ובחלק מהדיונים, כולל ניהול של יושב-ראש ועדת חוקה בדיונים האלה.
מכלוף מיקי זוהר: אנחנו אמרנו שלחבר הכנסת אבי דיכטר יש את הניסיון ואת ההבנה כדי לדעת שדיון בנושאים חוקתיים ינוהל על ידיך כיושב-ראש הוועדה.
מכלוף מיקי זוהר: הוא ימנה אותך ליושב-ראש הוועדה על מנת לנהל את הדיונים האלה יחד עם הצוות המקצועי הרלוונטי.
מכלוף מיקי זוהר: בשאר ענייני המהות, שאלה ענייני חוץ וביטחון, ובעיקר ביטחון, יערוך את הדיונים חבר הכנסת אבי דיכטר.
מכלוף מיקי זוהר: עכשיו, אבי דיכטר גם אמר את זה, גם הבהיר את זה.
מכלוף מיקי זוהר: אני שלם עם האמירה שלו, כי אני חושב שהוא באמת איש רציני שלא אומר דברים מהפה אל החוץ.
מכלוף מיקי זוהר: יש פה תמימות דעים בוועדה, גם בקואליציה וגם באופוזיציה, שהנושא הוא נושא ביטחוני במהותו, לכן ההחלטה נפלה כפי שנפלה, לא חלילה כדי לפגוע בך או בעבודתך.
מכלוף מיקי זוהר: מעבר לזה, חבר הכנסת סלומיאנסקי, עבודתך מרובה, יש לך את אחת הוועדות המרכזיות בכנסת.
מכלוף מיקי זוהר: אם החוק הזה - -
יואל חסון: אם אתה נשאר בעמדה הקודמת, הכל בסדר.
מכלוף מיקי זוהר: אני נשאר בעמדה הקודמת.
מכלוף מיקי זוהר: חבר הכנסת סלומיאנסקי, הוגשה רביזיה בשם חברתך שולי מועלם.
מכלוף מיקי זוהר: אני חושב שאין צורך אפילו להצביע עליה, היא צריכה להסיר אותה.
יואל חסון: היא לא באה לנמק אותה.
יואל חסון: אני לא יודע מה הדין לגבי זה.
מכלוף מיקי זוהר: לא משנה, אנחנו אפשרנו ליושב-ראש הוועדה לומר.
מכלוף מיקי זוהר: אני חושב שההחלטה היא החלטה סבירה.
מכלוף מיקי זוהר: אני חושב שאתה זה שתקיים את הדיונים בנושאי המהות שקשורים לנושאים חוקתיים, דיכטר ינהל את העניינים הביטחוניים שצריכים להיות בסמכותו.
מכלוף מיקי זוהר: זה בהתאם להבנתו או ידיעתו.
יואל חסון: אדוני היושב-ראש, אני מבקש שהיועצת המשפטית תתייחס לעובדה שלא הגיעו לנמק את הרביזיה ולכן היא לא רלוונטית.
<ארבל אסטרחן: מי שהגיש בקשה לדיון מחדש ישתתף בישיבה.
<ארבל אסטרחן: נעדר המבקש מישיבת הוועדה יראו את הבקשה כאילו נדחתה, אולם רשאי הוא להסמיך ח"כ אחר להשתתף בוועדה.
מכלוף מיקי זוהר: זה מה שהיא עשתה.
יואל חסון: את מי?
מכלוף מיקי זוהר: את סלומיאנסקי.
ניסן סלומינסקי: אני אומר שוב, אני חושב שזה לא נכון.
מכלוף מיקי זוהר: ניסן, זה בסדר.
ניסן סלומינסקי: זה לא נכון, בפרט שמגיעים.
ניסן סלומינסקי: הייעוץ המשפטי עבדו על זה הרבה.
ניסן סלומינסקי: גם היועצים המשפטיים - -
מכלוף מיקי זוהר: ימשיכו לעבוד בשיתוף פעולה.
ניסן סלומינסקי: ומצאו את המסלול הנכון - -
מכלוף מיקי זוהר: חברים, לא צריך לעשות פה תחרות בין ועדות.
מכלוף מיקי זוהר: בפרק הזמן הקצר שאני יושב-ראש ועדת הכנסת זה נראה כאילו יש פה תחרות בין ועדות.
מכלוף מיקי זוהר: אנחנו במטרה משותפת לכלל לאזרחי ישראל.
מכלוף מיקי זוהר: יואילו בטובם היועצים המשפטיים של ועדת חוקה והיועצים משפטיים של ועדת חוץ וביטחון לשתף פעולה בסינרגיה, באהבה ובחדווה לטובת ביטחונם של אזרחי ישראל.
מכלוף מיקי זוהר: ישתדלו לעשות את זה, בסדר?
מכלוף מיקי זוהר: אני מבקש להצביע.
מכלוף מיקי זוהר: מי בעד הרביזיה, שירים את ידו?
מכלוף מיקי זוהר: מי נגדה?
מכלוף מיקי זוהר: בעד – 1
מכלוף מיקי זוהר: הרביזיה לא התקבלה.
מכלוף מיקי זוהר: ניסן, לא היית צריך להצביע בעד הרביזיה.
ניסן סלומינסקי: אני חושב שהסיכום - -
מכלוף מיקי זוהר: אם אנחנו נעבוד בשיטה של הצבעות אחד נגד השני, אני אנצח אותך, בוועדה הזאת לפחות.
ניסן סלומינסקי: אני יודע, יש לכם 6 חברים, זה מה שאני מפחד.
מכלוף מיקי זוהר: זה לא טוב.
מכלוף מיקי זוהר: בוועדה הזאת זה לא טוב שתעשו את המאבקים האלה.
מכלוף מיקי זוהר: זה לא המקום.
מכלוף מיקי זוהר: ביום בו ייאמר שוועדת הכנסת פוגעת באינטרסים של ועדת חוקה - אני קצר בזמן שלי פה, אבל בעבר, ואני מניח שגם בעתיד, אתה עוד תבחן ותראה - זו תהיה אחת מהאמירות הכי לא נכונות שנאמרו.
ניסן סלומינסקי: תמיד אתם מבקשים מאיתנו להגיע להסכמות.
מכלוף מיקי זוהר: כי הוועדה שלכם עמוסה בעבודה.
מכלוף מיקי זוהר: ואף אחד לא פוגע בעבודתכם.
מכלוף מיקי זוהר: ההיפך, אתם מקבלים עבודה כפי שצריך וכפי שנדרש.
מכלוף מיקי זוהר: נושא שני, רביזיה בדבר קביעת הוועדה לדיון בהצעת חוק לתיקון פקודת ביטוח רכב מנועי.
מכלוף מיקי זוהר: הגיש את הרביזיה יואל חסון, הוא זה שינמק אותה.
יואל חסון: אדוני היושב-ראש, תודה רבה על הדיון ברביזיה.
יואל חסון: אדוני, כפי שאמרת, ובצדק, קיבלנו החלטה הרגע לא להעביר לרשות סלומיאנסקי, וזה לא בגלל שהוא חס ושלום יושב-ראש לא טוב, אלא בגלל שהוא עסוק עד מעל הראש.
רויטל סויד: הוא יושב-ראש מאוד טוב.
יואל חסון: מאוד טוב, אפילו לפעמים טוב מידי.
מכלוף מיקי זוהר: אני מסכים.
יואל חסון: אותו דבר ועדת הרפורמות.
יואל חסון: ועדת הרפורמות כל כך עסוקה.
יואל חסון: היא עד כדי כך עסוקה, שיושבת ראש הוועדה לא מוצאת את הזמן להתייחס למשפחות שנולדים להם תאומים, שזקוקים לסיוע ולהגדרה מחודשת של חופשת הלידה.
יואל חסון: היא כל כך עסוקה, שהיא לא מוצאת זמן לקדם את זה ולטפל בזה אבל מוצאת זמן לטפל עכשיו בהצעת החוק לתיקון פקודת רכב מנועי.
מכלוף מיקי זוהר: דו-גלגלי.
יואל חסון: מי דחף אותה לזה?
יואל חסון: איזה אינטרס יש לה פה, אדוני?
יואל חסון: מה היא מבקשת לקדם?
יואל חסון: למה פתאום כשמדובר במשפחות של תאומים שזקוקים להגדרה מחודשת של חופשת לידה, את זה היא לא עושה?
יואל חסון: היא עסוקה, היא לא מקדמת.
יואל חסון: זה כבר שנה אצלה, אדוני.
יואל חסון: גם אם תפילו את הרביזיה הזאת, אני לא מתכוון לוותר בסוגיה עד שתואיל חברת הכנסת עזריה לקיים על זה דיון.
יואל חסון: מצידי, שתפיל את החוק, שלא תעביר אותו, אבל לקדם דיון, לא לגלגל את הדיון הזה לצידי הדרך ולמנוע את הזכות הזאת שמגיעה לאנשים.
יואל חסון: זה חוק שעבר טרומית כבר לפני שנה וחצי, תקוע ולא מקודם אצל חברת הכנסת עזריה.
יואל חסון: לכן, אדוני, אני חושב שצריך לקבל את הרביזיה הזאת, להעביר את הצעת החוק לוועדת הכלכלה.
יואל חסון: אין שום סיבה שוועדת הכלכלה - -
יואב בן צור: היא עמוסה מאוד.
יואל חסון: עמוסה, אבל אפקטיבית מאוד.
<קריאה: זה לא שיקול.
יואל חסון: זה לא שיקול, אני מסכים, אבל היא אפקטיבית מאוד.
יואל חסון: תשאל את חברת הכנסת עזריה, אדוני.
יואל חסון: אם אתה רוצה לעשות דבר נכון תחת ידיך, תשאל את חברת הכנסת עזריה למה לא חשובות לה המשפחות של תאומים, למה היא לא מסייעת להם.
מכלוף מיקי זוהר: אני מתחייב לעשות זאת מיד בתום הדיון.
יואל חסון: למה בגמר הדיון?
יואל חסון: תגיד את זה עכשיו.
יואב בן צור: מה הקשר?
יואל חסון: אני מבקש שתשאל אותה.
יואל חסון: אני מבקש התייעצות סיעתית בנושא הזה.
מכלוף מיקי זוהר: אני מבקש להביא להצבעה.
מכלוף מיקי זוהר: בעד – 3
מכלוף מיקי זוהר: שלום, אני מתכבד לפתוח את ועדת הכנסת.
מכלוף מיקי זוהר: סדר היום שלנו: סדרי הדיון בקריאה הראשונה בהצעת חוק התקציב לשנת הכספים 2019 ובהצעות החוק הנלוות.
מכלוף מיקי זוהר: על פי הסיכומים שיש בין הקואליציה לאופוזיציה, הוחלט כי כל אחד מחברי הכנסת יוכל לדבר למשך 5 דקות.
ירדנה מלר-הורוביץ: בדיון משולב.
מכלוף מיקי זוהר: בדיון משולב.
מכלוף מיקי זוהר: יושב-ראש האופוזיציה ידבר במשך חצי שעה, ושר האוצר ידבר במשך חצי שעה.
<ארבל אסטרחן: רק אמרת את זה בסדר הפוך.
ירדנה מלר-הורוביץ: תקרא את זה, אל תעשה קיצורי דרך.
מכלוף מיקי זוהר: את רוצה שאני אקרא את זה?
מכלוף מיקי זוהר: אמרת את זה.
ירדנה מלר-הורוביץ: תקרא, זאת ההחלטה.
ירדנה מלר-הורוביץ: אולי ארבל רוצה לקרוא את זה.
מכלוף מיקי זוהר: טוב, אני אקרא את זה.
מכלוף מיקי זוהר: ביום כ"ו בשבט התשע"ח, 11 בפברואר 2018, הונחו על שולחן הכנסת הצעות החוק הבאות:
מכלוף מיקי זוהר: הצעת חוק התקציב לשנת הכספים 2019, התשע"ח-2018 (מ/1195).
מכלוף מיקי זוהר: הצעת חוק התכנית הכלכלית (תיקוני חקיקה ליישום המדיניות הכלכלית לשנת התקציב 2019), התשע"ח-2018 (מ/1196).
מכלוף מיקי זוהר: הצעת חוק ההתייעלות הכלכלית (תיקוני חקיקה להשגת יעדי התקציב לשנת התקציב 2019), התשע"ח-2018 (מ/1196).
מכלוף מיקי זוהר: הצעת חוק הפחתת הגירעון והגבלת ההוצאה התקציבית (תיקון מ' 17) (שיעור הגירעון בשנות התקציב 2019 ואילך וסכום ההוצאה הממשלתית בשנת התקציב 2019), התשע"ח-2018 (מ/1196).
מכלוף מיקי זוהר: בהתאם לסעיף 142 לתקנות הכנסת קובעת ועדת הכנסת, פה אחד, את סדרי הדיון הבאים בקריאה הראשונה שתתקיים מחר בארבע הצעות החוק, כלהלן: יתקיים דיון אישי משולב בכל ההצעות, שבסופו תתקיים הצבעה על כל אחת מהן.
מכלוף מיקי זוהר: נציג הממשלה יפתח את הדיון בהצגת הצעות החוק במסגרת זמן של תעלה על חצי שעה.
מכלוף מיקי זוהר: אחרי דברי הפתיחה תינתן רשות דיבור לראש האופוזיציה, במסגרת זמן שלא תעלה על חצי שעה.
מכלוף מיקי זוהר: כל חבר כנסת יהיה רשאי לדבר במסגרת זמן שלא תעלה על 5 דקות.
מכלוף מיקי זוהר: נציג הממשלה יהיה רשאי לסכם את הדיון.
מכלוף מיקי זוהר: לאחר דברי הסיכום יתקיימו הצבעות נפרדות על הצעות החוק.
יואל חסון: אדוני היושב-ראש, תודה לך על דבריך, אני רק אגיד שאנחנו באופוזיציה, סיעות האופוזיציה, התייעצנו והסכמו לסדרי הדיון האלה, כי אלה סדרי דיון מקובלים עד היום בדיוני תקציב בקריאה הזאת, בקריאה הראשונה.
יואל חסון: רק חשוב להגיד שלא כדאי להסיק מסקנות לגבי המשך הדיון על התקציב לקראת השנייה והשלישית - לא בדיונים בוועדות, לא בפיצולים ולא בהצבעות לאישור התקציב בקריאה השנייה והשלישית.
יואל חסון: אנחנו מצפים עדיין לשמוע ולראות מה מפת הפיצולים המוצעת, איך זה הולך להיות מבחינת השילוב בוועדות, וגם מה הולך - -
מכלוף מיקי זוהר: האם אדוני מתחייב שיהיה מעניין?
מכלוף מיקי זוהר: אז בוא נצביע.
מכלוף מיקי זוהר: מי בעד הרעיון שהבאנו פה?
מכלוף מיקי זוהר: תזכורת לחברים, גם לחברי האופוזיציה.
מכלוף מיקי זוהר: בתום ההצבעה מחר במליאה על התקציב, תתקיים ועדת כנסת כדי שתקבע את סדר הפיצולים ולאן.
מכלוף מיקי זוהר: אנא היערכו בהתאם.
מכלוף מיקי זוהר: אני מתכבד לפתוח את ועדת הכנסת.
מכלוף מיקי זוהר: סדר היום שלנו לדיון: בקשת יושב ראש העבודה, הרווחה והבריאות להקדים את הדיון בהצעת חוק הביטוח הלאומי (תיקון מס' 201 והוראת שעה) (הגדלת קצבת נכות), התשע"ח-2018 מ/1194, לפני הקריאה השנייה והשלישית.
יואל חסון: אדוני היושב-ראש, אני קודם כל מברך.
יואל חסון: אני רוצה לומר שאני מברך על כך שבשעה טובה אנחנו מביאים את חוק הנכים להצבעה בקריאה שנייה ושלישית, מה שנקרא חוק הנכים.
יואל חסון: אני רוצה להזכיר לך, לחברי הוועדה ולפרוטוקול, שסיעת המחנה הציוני הייתה הראשונה שהעלתה את נושא הנכים על סדר היום הציבורי וביקשה לקדם אותו.
יואל חסון: אני שמח שעמדו, אמנם לא באופן מלא, אבל באופן חלקי, במילה כלפי ציבור הנכים.
יואל חסון: אנחנו הולכים לאשר מתווה שאולי הוא לא שלם כפי שרצינו, אבל הוא תחילת דרך חשובה.
יואל חסון: אני לא מזלזל בחשיבות של החוק הזה.
יואל חסון: אני אומר - אנחנו אכן נסתייג על זה במידת הצורך במליאה גם על ידי הדוברים שלנו - שאנחנו בהחלט חושבים שהיה אפשר ללכת לכיוון קצת יותר קדימה במתווה הזה מבחינת ההצמדה לשכר המינימום בעיקר.
יואל חסון: חסרים לי גם הדברים הלא ברורים שנמצאים שם ותלויים בדברים אחרים.
יואל חסון: אני לא אכנס לפרטים, אני רק אומר - היה לנו עכשיו דיון בסיעה - שאנחנו החלטנו לתמוך בגרסה הזאת של חוק הנכים.
יואל חסון: אנחנו מתכוונים להצביע על כל הכשלים שיש בכל זאת בחוק, על החוסרים שיש בחוק, ואנחנו מקווים שהם יתוקנו בעתיד.
יואל חסון: מצד שני, אני מקווה שממשלות אחרות, תיקוני תקציב או קיצוצים כאלה ואחרים לא ישפיעו על המתווה הזה בהמשך, אדוני היושב-ראש.
מכלוף מיקי זוהר: אנחנו מודים לך על הדברים.
יואב קיש: יש לנו היום את נושא החלפת ראשי הוועדות, אבל זה נושא אחרון על סדר-היום, אני אתחיל דווקא עם נושא שני שאמור להיות נושא קצר, ואחרי זה נעשה את הנושא הראשון.
יואב קיש: יש לנו רוויזיה על החלטת ועדת הכנסת בדבר בחירת סגן ליושב-ראש הכנסת.
יואב קיש: בהתאם לבקשתו של יו"ר הקואליציה דודי אמסלם בחרנו את חברת הכנסת נאוה בוקר כנציגה מטעם הליכוד.
יואב קיש: ההחלטה הזאת עוד לא עברה במליאה ולכן אפשר להגיש רוויזיה, ודודי הגיש רוויזיה.
דוד אמסלם: כתבנו בתאריך מסוים.
יואב קיש: בדיוק, העניין הוא שצריך להיות תאריך וזה נכנס בלי תאריך.
דוד אמסלם: פתחת, עכשיו תצביע על זה.
יואב קיש: עכשיו פתחתי.
יואב קיש: עכשיו אני אקריא את המכתב.
יואב קיש: המינוי של נאוה בוקר לסגנית יושב-ראש מטעם סיעת הליכוד עד תאריך 1 בנובמבר 2018.
יואב קיש: זה בעצם השינוי, נכון?
אלעזר שטרן: למה זה ככה?
יואב קיש: זה דיון סיעתי פנימי בסמכות הסיעה.
יואב קיש: אם אתה רוצה לשאול את סיעת הליכוד למה היא בוחרת להתנהל כך אתה יכול.
זאב בנימין בגין: עזוב, נו, זה בשביל ליצור רזרבה.
זאב בנימין בגין: יוציאו אותי מוועדת הפנים עוד פעם, אז ייתנו לי תפקיד שם.
יואב קיש: אני אגיד לך, בניגוד לסיעת יש עתיד ששם מה שלפיד אומר קורה מייד, בליכוד יש אנשים.
דוד אמסלם: יש לנו גם הסכמים של רוטציה בין אנשים לפעמים.
אלעזר שטרן: אז תגידו רוטציה, רק שנבין.
זאב בנימין בגין: לזה התכוונתי, מה אתה רוצה.
אלעזר שטרן: אותך אני הבנתי.
יואב קיש: ברגע שהמליאה מצביעה על סגן יו"ר בלי תאריך זה לכל התקופה.
רוברט אילטוב: הצלחתם לבלבל את האופוזיציה.
רוברט אילטוב: זה עניינים פנימיים סיעתיים.
אלעזר שטרן: כך לקחנו את - - - , בגלל זה אני רק שואל.
יואב קיש: ולכן, פה יש עניין של הסכמים קואליציוניים בתוך הסיעה.
דוד אמסלם: אלו שיקולים, לא הסכמים קואליציוניים.
רוברט אילטוב: אלו לא הסכמים קואליציוניים, אלו עניינים סיעתיים פנימיים.
יואב קיש: לא קואליציוניים, בתוך הסיעה.
דוד אמסלם: סיכומים שלנו.
דוד אמסלם: בבקשה, תביא את זה להצבעה.
יואב קיש: אלעזר, אצלכם יאיר לפיד אומר ונגמר הסיפור.
יואב קיש: אצלנו יש קצת יותר נושאים לדיון.
אלעזר שטרן: אני מציע לך לא לפתוח את זה לדיון איתי.
יואב קיש: אני לא מפחד להתחיל איתך, אין בעיה.
אלעזר שטרן: אני אומר ומה קורה ואת מי אנחנו מאשרים היום, ויותר טוב שלא תדבר איתי על זה.
יואב קיש: אין לי שום בעיה לדבר איתך על מי שאתה רוצה ועל מה שמאשרים.
אלעזר שטרן: אני אומר שלא כדאי.
יואב קיש: לי אין שום בעיה.
אלעזר שטרן: תעזוב, תעזוב.
יואב קיש: אני האחרון שאפשר ככה לאיים.
אלעזר שטרן: מפאת כבודה של הוועדה.
יואב קיש: לא מפחד משום כבוד, הכול בסדר.
אלעזר שטרן: לא, זה לא עניין של פחד.
יואב קיש: אז תגיד, בבקשה, למה אתה מסתתר מאחורי סיסמאות?
יואב קיש: תגיד מה שאתה רוצה.
יואב קיש: אני התחלתי, כן.
אלעזר שטרן: מה שרציתי להגיד, שאצלנו לא היו ממנים ככה, לא לזמן - - -
יואב קיש: לא היו ממנים אישה.
יואב קיש: מה, זה מה שאתה רוצה להגיד?
אלעזר שטרן: יואב, זה - - -
יואב קיש: אז מה אתה רוצה להגיד?
אלעזר שטרן: שאצלנו כשיאיר לפיד קובע התוצאות טובות יותר מאשר הדיון שלשמו התכנסנו היום.
אלעזר שטרן: זה מספיק, ודי לחכימא.
<ארבל אסטרחן: עד ה-1, זה אומר שב-1 היא עוד מכהנת.
אלעזר שטרן: באיזה יום זה יצא ה-1?
<ארבל אסטרחן: חמישי.
אלעזר שטרן: אני לא מבין למה אתה עובד בתאריך לועזי בכנסת ישראל.
יואב קיש: אני מבקש לדעת מה התאריך העברי.
יואב קיש: נכון, אני מקבל.
זאב בנימין בגין: מה אתה רוצה לדעת?
יואב קיש: נכון, להוסיף את התאריך העברי.
יואב קיש: כשאתה צודק אתה צודק.
אלעזר שטרן: מה היום בשבוע והתאריך העברי.
יואב קיש: דווקא קודם, אני חייב להגיד לך שאם הייתי מתעקש איתך הייתי יכול להביך אותך מאוד, אז אני לא.
אלעזר שטרן: אני יודע מה רצית, וזה לא היה מביך.
יואב קיש: אני יכול מאוד להביך אותך, אבל אני לא אעשה את זה.
זאב בנימין בגין: חברים, יש לי עוד ועדה.
יואב קיש: כן, נו, אני מחכה לתאריך העברי.
יואב קיש: הוא רוצה את התאריך העברי.
אלעזר שטרן: ואת היום בשבוע.
ירדנה מלר-הורוביץ: של 1 בנובמבר?
ירדנה מלר-הורוביץ: אני אגיד לכם.
אלעזר שטרן: אולי זה שבת?
<ארבל אסטרחן: לא, זה יום חמישי.
אלעזר שטרן: ומה התאריך העברי, בבקשה?
יואב קיש: הנה, כבר אומרים לנו.
ירדנה מלר-הורוביץ: 1 בנובמבר זה כ"ג בחשוון.
יואב קיש: לבקשתו של אלעזר שטרן הוספנו כ"ג בחשוון.
יואב קיש: מי בעד ההחלטה למינוי חברת הכנסת נאוה בוקר לתאריכים שאמרנו?
יואב קיש: אתה נגד,הבנתי.
זאב בנימין בגין: בגלל התאריך העברי.
זאב בנימין בגין: בעד – 4
זאב בנימין בגין: נמנעים – אין
יואב קיש: דודי, אתה רוצה לשלב את זה היום בהצבעה במליאה?
יואב קיש: אז אני מבקש מהמזכירה אם אפשר להוסיף את זה לסדר-היום.
יואב קיש: אז הנושא הזה מאחורינו.
יואב קיש: הצעה לתיקון כללי האתיקה לחברי הכנסת - הוספת סעיף שכותרתו: "נסיעות לחוץ לארץ שאינן במימון הכנסת">
יואב קיש: אנחנו עכשיו בנושא: כללי אתיקה בעניין נסיעות חברי הכנסת במימון הכנסת.
זאב בנימין בגין: אתי.
<אתי בן יוסף: רוצה לדבר?
אלעזר שטרן: גם אני מבקש פה.
נורית קורן: גם אותי תרשום.
יואב קיש: בוקר טוב, חשבתי שזה יהיה דיון קצר.
יואב קיש: ראשית, חברי הכנסת שנרשמו לדיון: חבר הכנסת אחמד טיבי, חברת הכנסת נורית קורן, חבר הכנסת אלעזר שטרן, וחבר הכנסת בני בגין.
יואב קיש: הדיון התבצע כבר במלואו ומוצה על-ידי חבר הכנסת יואב בן צור, אני למעשה תכננתי היום לעשות רק הצבעה, אבל אני רואה שני דברים.
יואב קיש: ראשית, היה נושא שבני בגין ביקש, ואני תכף אתייחס אליו, ולכן, בני בגין, אתה בוודאי תשוחח.
יואב קיש: ואני אתן גם לשלושת
יואב קיש: כם לדבר, כי ביקשתם, למרות שהדיון כבר היה, ואני מבקש בקצרה.
יואב קיש: אנחנו לא מתחילים פה עכשיו לפתוח עוד פעם את כל הדיון עצמו, אלא להבין את העניין.
יואב קיש: לגבי תיקון כללי האתיקה.
יואב קיש: למעשה זה אפילו היה דיון המשך לדיון מלפני שנה שדיבר על כך שיש גורמים שפועלים כנגד מדינת ישראל בצורה מובהקת, ולא יכול להיות שכנסת ישראל וועדת האתיקה תיתן להם חותמת צ'ק כשרות של חברי כנסת לנסוע לשם.
יואב קיש: זה היה הדיון המהותי שהתקיים לפני כשנה.
יואב קיש: אמרו לא מעט קולות שיש בעיה להגיד את זה ברמה תיאורטית.
יואב קיש: בואו נדבר תכלס על מהם המקרים שעליהם אנחנו מדברים.
יואב קיש: עלו שני מקרים.
יואב קיש: אחד, ארגונים שתומכים בטרור.
יואב קיש: טען חבר הכנסת בני בגין שאין צורך להכניס את זה כי זאת במילא עבירה פלילית ומחוץ לחוק, ולכן זה ירד.
יואב קיש: ויש נושא נוסף של ארגונים שתומכים בחרם על מדינת ישראל, רשימת ארגונים שמוציא המשרד לעניינים אסטרטגיים, רשימה שמטרתה לפי החוק למנוע מפעילי אותו ארגון להגיע, להיכנס למדינת ישראל.
יואב קיש: זאת אומרת שיש לאותה רשימה של ארגונים השלכות אמיתיות, ובעניין הזה אפשר להתווכח אם זה ראוי, לא ראוי, אבל הנושא הזה קיים.
יואב קיש: אני חושב שאחד הדברים שהיו חשובים לחבר הכנסת וקנין, שהמהלך הזה בהסכמתו, זה שבאמת תהיה רשימה מסודרת, ולא עכשיו כל מישהו יחליט על ארגון כזה או אחר.
יואב קיש: לכן, מה שהחלטנו לעשות זה להוסיף את סעיף(ד) וסעיף (יג).
יואב קיש: האם קראנו את כל שאר הנוסח?
יואב קיש: אז אני לא צריך להקריא.
יואב קיש: את סעיפים (ד) ו-(יג) אני אקריא רק למען הסר ספק.
יואב קיש: זה סעיף (ד).
יואב קיש: אני מקריא את סעיף (יג) ופה אני רוצה, חבר הכנסת בני בגין, להתייחס להערתך.
יואב קיש: אמרת שלא ראוי שהממשלה תנחה את הכנסת ותחייב כביכול, כאילו משתמע מזה איזושהי השלכה שיש לממשלה על הכנסת, ובעניין הזה אני רוצה להבהיר.
יואב קיש: ברור שאין פה את העניין הזה, ולכן גם נוסף סעיף (יג) שנותן את הסמכות לוועדת האתיקה לעשות כרצונה, בכל מקרה דרך אגב, בעניין הזה.
יואב קיש: ומעבר לכך, מי שמנחה, זה לא שהממשלה מנחה, ועדת הכנסת בכללי האתיקה היא זאת שקובעת.
יואב קיש: ולכן, לשאלתך ולנושא שלך, רצית, תשקול, תחליט, אני חושב שאם זה לא יהיה ברור בנושא הזה אז לא עשינו שום דבר.
יואב קיש: אני חושב שלשאלתך האם יש גמישות, אז ברור, סעיף (יג) מראה שבסופו של דבר לוועדת האתיקה יש סמכות לשנות כל דבר מהחלטתה כפי שהיא תחליט לנכון.
יואב קיש: דרך אגב, לא רק בסעיף הזה.
יואב קיש: ומתפיסתי בעניין הזה אין לי את הבעיה שתיארת מול הממשלה.
יואב קיש: את הטרור הסרנו לבקשתך, וזה היה בעקבות הדיון שהסתיים.
יואב קיש: אני רוצה להגיד שיש לנו כבר רשימה ומכתב מהמשרד לעניינים אסטרטגיים של ארגונים באמת קשים מאוד, כולל חיבור מובהק, אני יכול להראות לכם, חלק מהארגונים האלה גם לפעילות חמאסית ולמימון אנשי חמאס ודברים כאלה.
יואב קיש: אני אישית, ונעלה את זה תכף להצבעה, לא מאמין שיכול להיות שאנחנו בכנסת ישראל רוצים חותמת כשרות לשלוח מוועדת האתיקה ח"כים לשם.
יואב קיש: בני, אתה ראשון, ואחרי זה שלושת הח"כים.
אחמד טיבי: זה לא שנייה ושלישית, כך שאיך ח"כים יוכלו להתנגד גם במליאה?
יואב קיש: אין מליאה.
<ארבל אסטרחן: זה לא עולה.
יואב קיש: זה לא עולה למליאה.
<אתי בן יוסף: אלו כללי אתיקה.
יואב קיש: כללי אתיקה.
אחמד טיבי: זאת דיקטטורה מלאה.
<ארבל אסטרחן: הכול פה אושר.
<ארבל אסטרחן: התאריך של תיקון כללי האתיקה, בשונה מהתקנון, למשל, הסתיים בוועדת הכנסת ולא עולה למליאה.
<ארבל אסטרחן: בכל מקרה, צריך לחשוב עליו, אבל - - -
יואב קיש: כרגע ההחלטה תתבצע פה.
אחמד טיבי: אבל זה נושא מהותי.
יואב קיש: בסדר, אז אתה יכול לעשות רוויזיה.
יואב קיש: בבקשה, חבר הכנסת בני בגין.
רוברט אילטוב: טיבי, גם בדמוקרטיה יש אלמנטים של דיקטטורה.
זאב בנימין בגין: אתחיל בהערה שהיא כללית ומחוץ לתיקון הזה כשלעצמו, זה בסעיף (ג), אפנה את תשומת הלב לכך שבסעיף (ג) נאמר, בנוסח הקודם הקיים - - -
<ארבל אסטרחן: הכול בדיון, את כל הנוסח מאשרים.
זאב בנימין בגין: אז אין פה, ואולי צריך לתקן, על-פי שיקולי הוועדה המנויים פה.
זאב בנימין בגין: ארבל, היא לא שוקלת את החשש לפגיעה במעמדה של הכנסת, היא שוקלת את החשש לניגוד עניינים ופגיעה במעמדו של חבר הכנסת.
זאב בנימין בגין: אם כך, אם כבר אז זה לא עומד – חבר הכנסת שכן רוצה לנסוע במימון גוף שכולנו, מלבד חבר הכנסת - - -
יואב קיש: עד היום נסע, ולכן הוספנו את סעיף (ד).
<ארבל אסטרחן: הוועדה לא מתערבת בתוכן הפעילות - -
יואב קיש: לא מתערבת עד עכשיו.
<ארבל אסטרחן: - - זאת התפיסה שלנו.
<ארבל אסטרחן: בעצם מה שנקבע ב-(ד) הוא חריג - -
יואב קיש: זאת החרגה.
<ארבל אסטרחן: - - עם העיקרון שהוועדה לא נכנסת לתוכן הפעילות של חברי הכנסת, לא בארץ ולא בחו"ל.
זאב בנימין בגין: בסדר, אבל סעיף (ד) נוגע למעמד הכנסת, לפגיעה אפשרית במעמד הכנסת ולא לפגיעה ולניגוד עניינים של חבר הכנסת.
<ארבל אסטרחן: לכן התופסת החריגה.
יואב קיש: הוא תוספת.
זאב בנימין בגין: אז אם ככה יכול להיות שצריך בכל מקרה להסביר את זה בסעיף (ד).